[αρχοντος μαντια βο]υλε[υοντων διοδωρου ξενωνος σωσινικου] [εδοξε ται πολει των] δελ[φω]ν εν αγ[οραι τελειωι συμ ψαφοις ταις εννομοις] επειδ[η ο δα]μος [ο ρ]οδιων [φι]λος ων και ευ[νους αμιν εν τε τοις εμπροσθεν] χρονοι[ς πο]λλας αποδειξεις πεποιητα[ι τας τε ποτι τον θεον ευσεβειας] και τας ποτι ταμ πολιν αιρεσιος και [ευνοιας και νυν εξαποστειλαντων] αμων ποτ αυτον πρεσβευτας τον τε πρ[οξενον των ρ]οδι[ων πραξιαν] ευδοκου και ευκρατη καλλικωνος [τους υπερ δελφ]ων αι[τησομενους ινα] αποστειλη τους διακρινεοντας π[ερι των τεμενεω]ν κα[ι περι των ορων] τας χωρας ας αμφιλλεγοντι αμ[φ]ισσ[εις ποτι ταμ πο]λιν [τους τε πρεσβευ]τας απεδεξατο φιλανθρωπως και τ[ας φιλιας τας] υπαρ[χουσας αξιως απε]στειλε των πολιταν ανδρας εννεα [οις κ]αι πα[ρα]γενομ[ενοις επιμελες ην] αποδομεν ταν κρισιν δια δε το τους [αμφι]σσεις μη θελε[ιν επι τοπον παρα]γενηθημεν ουκετι συνετελεσθη α [κρισ]ις περι ων τα[ι τας πολιος αξιωσει] οι δικασται παρακολουθηκοτες καλως [και ο]σ[ιως εμ]φανι[ζοντι το γεγονος] οπως ουν ειδη ο δαμος ταν δ[ελ]φων αι[ρεσ]ιν κ[αι] ε[υ]νοιαν [ταν ποτ αυτον]. τυχαι αγαθαι δεδοχθαι ται πολει επαινεσαι τον δαμ[ον τον ροδιων] επι τε ται εν το ιερον ευσεβειαι και [ται π]οτι ταμ πολιν [ευνοιαι και καλο]καγαθιαι παρακαλειν δε αυτον κα[ι εν το] λο[ιπ]ον διαφ[υλασσειν ταν ευ]νοιαν ταμ ποτι δελφους καθως αρμοζον εστι επαινε[σαι δε και τους] αιρεθεντας και παραγενομενους δικαστας επι ταν κ[ρισιν τας χωρας] ευφανισκον καλλιξεινου κ[αθ] υιο[θεσια]ν [δ]ε νικασιδ[αμου πιστοξενον] πυθοδοτου καθ υιοθεσιαν δε [θηρ]ιδο[ς] γοργονα κλεισιμ[βροτου πειθιαδαν] κλεομβροτου βωλιωνα αξανδρου αγητορα δαμοσ[τρατου καθ υιοθεσι]αν δε τιμοστρατου ευελθωνα αντιδοτου στρατων[α αριστοκρατεος] κλεωνυμον δαμοκρατεος οτι παραγενηθεντες π[αντα ται πολει συνε]πραξαν σπουδας και φιλοτιμια[ς ουθεν ε]λλειπον[τες εν το επιτυ]χειν αμιν τα αμφιλλ[εγ]ομενα ταν [δ]ε ενδαμιαν επ[οιησαν καλαν] [κα]ι αξιαν αυτων και του δαμου του εξαποστειλαντ[ος αυτους ειναι] [δ]ε αυτοις και προξενιαν και προμαντειαν και ασυλι[αν και προεδριαν] [ε]μ πασι τοις αγωσι ους α πολις τιθητι και ταλλα οσα κα[ι τοις αλλοις] [π]ροξενοις και ευεργεταις τας πολιος πεμψαι δε α[υτοις και ξενια] [τ]α μεγιστα εκ των νομω[ν ε]πιμεληθημεν δε τους α[ρχοντας τας] [α]σφαλειας αυτων οπως παραπεμφθεωντι αχρι ου κα [αυτοις δοκη] [κ]αι αναγραψαι ταμ μεν προξενιαν εν το βουλειον κα[τα τον νομον το δε] [ψ]αφισμα εν ταν βασιν του χρυσεου αρματος του [ανατεθεντος τωι θεωι] [υπο] του δαμου του ροδιων.
Phokis — Delphi — 180/79? 179/8? BC — SIG(3) 614
 180/79? 179/8? BC 